Ο **Μαρκ Αλεξάντερ Μίλεϊ** (αγγλικά: *Mark Alexander Milley*, 18 Ιουνίου 1958), είναι Αμερικανός στρατηγός και ανώτατος αξιωματικός, που υπηρετεί ως 20ος Αρχηγός του Γενικού Επιτελείου των Ενόπλων Δυνάμεων των Ηνωμένων Πολιτειών από τον Σεπτέμβριο του 2019.

Προηγουμένως επίσης, υπηρέτησε ως 39ος Αρχηγός του Στρατού των Ηνωμένων Πολιτειών από το 2015 έως το 2019.

Βιογραφία
---------

Ο Μίλεϊ, γεννήθηκε το 1958, στο Γουίντσεστερ της Μασαχουσέτης από στρατιωτικούς γονείς. Μεγάλωσε και φοίτησε στην Βοστώνη. Στη συνέχεια, σπούδασε πολιτικές επιστήμες στο Πανεπιστήμιο Πρίνστον στο Νιου Τζέρσεϊ, λαμβάνοντας πτυχίο το 1980. 

Επίσης, είναι κάτοχος μεταπτυχιακών διπλωμάτων στις διεθνείς σχέσεις από το Πανεπιστήμιο Κολούμπια, καθώς και στην εθνική ασφάλεια και τις στρατηγικές σπουδές από την Ναυτική Σχολή Πολέμου των Ηνωμένων Πολιτειών. Επιπλέον, έχει μετεκπαιδευθεί στις μελέτες εθνικής ασφαλείας, από το Κέντρο Διεθνών Σπουδών του ΜΙΤ.

Είναι παντρεμένος από το 1984, με την Χολιάν Μίλεϊ, και έχουν μαζί 2 παιδιά.

Στρατιωτική καριέρα
-------------------

To 1980, εισήλθε ως αξιωματικός τεθωρακισμένων στον Στρατό Ξηράς των ΗΠΑ. Από τότε, έως και το 2015, υπηρέτησε σε πολλούς στρατιωτικούς κλάδους, και σε στρατιωτικές διοικητικές θέσεις, καθώς επίσης και ως διοικητής στρατιωτικών βάσεων στο Τέξας, καθώς και ως στρατιωτικός διοικητής των στρατιωτικών δυνάμεων των ΗΠΑ, με έδρα στην Βόρεια Καρολίνα.

Ο Μίλεϊ, με τον Πρόεδρο Τραμπ και τον Αντιπρόεδρο Πενς, στην ορκωμοσία τους (20 Ιανουαρίου 2017). 
Στις 14 Αυγούστου 2015, διορίστηκε Αρχηγός του Στρατού των Ηνωμένων Πολιτειών, θέση στην οποία παρέμεινε έως τoν Αύγουστο του 2019.

### Αρχηγός του Γενικού Επιτελείου των Ενόπλων Δυνάμεων

Στις 8 Δεκεμβρίου 2018, ο Πρόεδρος Ντόναλντ Τραμπ, ανακοίνωσε ότι θα πρότεινε τον στρατηγό Μαρκ Μίλεϊ, ως Αρχηγό του Γενικού Επιτελείου των Ενόπλων Δυνάμεων των Ηνωμένων Πολιτειών. Στις 25 Ιουλίου 2019, η Γερουσία των ΗΠΑ, ενέκρινε τον διορισμό του Μίλεϊ με 89 υπέρ, 1 κατά και 10 παρουσίες/απουσίες. Ορκίστηκε στο αξίωμα, στις 30 Σεπτεμβρίου 2019.

Παραπομπές
----------

1. ↑  Ανακτήθηκε στις 8  Ιουλίου 2019.
2. ↑  Ανακτήθηκε στις 10  Ιουλίου 2019.
3. ↑  «General Mark A. Milley». *www.defense.gov* (στα Αγγλικά). Ανακτήθηκε στις 15 Σεπτεμβρίου 2021.
4. ↑  «Official Website of the Joint Chiefs of Staff». *www.jcs.mil*. Ανακτήθηκε στις 15 Σεπτεμβρίου 2021.
5. ↑  «General Mark A. Milley». *theforum.columbusstate.edu* (στα Αγγλικά). Ανακτήθηκε στις 15 Σεπτεμβρίου 2021.
6. ↑  «AUSA». *AUSA* (στα Αγγλικά). 19 Σεπτεμβρίου 2016. Ανακτήθηκε στις 15 Σεπτεμβρίου 2021.
7. ↑  «Mark Milley Biography - US Army general». *pantheon.world* (στα canon). Ανακτήθηκε στις 15 Σεπτεμβρίου 2021. CS1 maint: Μη αναγνωρίσιμη γλώσσα (link)
8. ↑  «Get to Know the New Chief of Staff of the Army - General Mark A. Milley». *www.army.mil* (στα Αγγλικά). Ανακτήθηκε στις 15 Σεπτεμβρίου 2021.
9. ↑  «Mark Milley, (US)Org Joint Chiefs of Staff: Profile and Biography». *Bloomberg.com* (στα Αγγλικά). Ανακτήθηκε στις 15 Σεπτεμβρίου 2021.
10. ↑  Newsroom. «ΗΠΑ: Ο στρατηγός Μαρκ Μίλι ανέλαβε νέος αρχηγός του γενικού επιτελείου των ενόπλων δυνάμεων | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 15 Σεπτεμβρίου 2021.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 310149066816065602733
* LCCN: no2017035589
* GND: 1237219760

 |

 |